Source: http://www.europarl.europa.eu/sides/getDoc.do?type=TA&reference=P6-TA-2007-0037&language=MT
Timestamp: 2013-12-07 02:11:03+00:00
Document Index: 1261371

Matched Legal Cases: ['Qorti ', 'Qorti ', 'Qorti ', 'Qorti ', 'Qorti ', 'Qorti ', 'Qorti ', 'Qorti ', 'Qorti ', 'Qorti ', 'Qorti ']

Testi adottati - L-Erbgħa, 14 ta' Frar 2007 - Ir-Rapport Speċjali Nru 6/2005 tal-Qorti Ewropea ta" l-Awdituri dwar in-Network Trans-Ewropew għat-Trasport (RTE-T)
- P6_TA(2007)0037
Indiċi Preċedenti Li jmiss Test sħiħ Proċedura : 2006/2238(INI)Ċiklu ta' ħajja waqt sessjoniĊiklu relatat mad-dokument :
A6-0022/2007Testi mressqa :
Ir-Rapport Speċjali Nru 6/2005 tal-Qorti Ewropea ta" l-Awdituri dwar in-Network Trans-Ewropew għat-Trasport (RTE-T)
Riżoluzzjoni tal-Parlament Ewropew dwar ir-Rapport Speċjali Nru 6/2005 tal-Qorti Ewropea ta" l-Awdituri dwar in-Network Trans-Ewropew għat-Trasport (RTE-T) (2006/2238(INI))
- wara li kkunsidra r-Rapport Speċjali Nru 6/2005 tal-Qorti Ewropea ta" l-Awdituri dwar in-Network
trans-Ewropew għat-Trasport (TEN-T), flimkien mar-risposti tal-Kummissjoni(1)
- wara li kkunsidra l-Artikolu 248(4), it-tieni subparagrafu, l-Artikolu 276(3) u l-Artikolu 280(5) tat-Trattat KE,
- wara li kkunsidra d-dokument ta" ħidma tal-Kumitat għall-Kontroll tal-Baġit dwar is-suġġett(2)
- wara li kkunsidra r-riżoluzzjoni tiegħu tas-26 ta" Ottubru 2006 dwar l-abbozz ta" baġit ġenerali ta" l-UE għas-sena finanzjarja 2007(3)
- wara li kkunsidra l-Artikolu 45 tar-Regoli ta" Proċedura tiegħu,
- wara li kkunsidra r-rapport tal-Kumitat għall-Kontroll tal-Baġit u l-opinjoni tal-Kumitat għat-Trasport u t-Turiżmu (A6-0022/2007),
1. Jilqa" b'sodisfazzjoni l-koperazzjoni mill-qrib u kostruttiva bejn il-Kummissjoni u l-Qorti ta" l-Awdituri dwar il-programm għal TEN-T;
2. Jilqa" b'sodisfazzjoni l-analiżi bir-reqqa u ċ-ċarezza tar-Rapport Speċjali, u jinnota li dan jikkondividi ħafna mit-tħassib tal-Qorti Ewropea ta" l-Awdituri u japprova l-biċċa l-kbira mis-suġġerimenti tagħha; 3. Jinnota l-azzjonijiet korrettivi meħuda mill-Kummissjoni billi, inter alia
, immodifikat ir-regolamenti tal-Kunsill fis-seħħ fl-2004, u ħadet kont ta' xi wħud mill-ewwel konklużjonijiet tal-bidu tal-Qorti;
4. Jirrimarka li l-qafas finanzjarju l-ġdid 2007-2013 se jkollu impatt konsiderevoli fuq it-TEN-T, minħabba li l-ammont li hemm qbil fuqu huwa madwar 40% ta" dak li jinsab fil-proposta oriġinali tal-Kummissjoni ta" l-14 ta" Lulju 2004 (COM(2004)0475), li pproponiet ammont ta" EUR 20 350 miljun għat-TEN-T għall-perjodu 2007 sa l-2013, filwaqt li l-qafas finanzjarju għamel EUR 8 013 miljun biss disponibbli; jemmen li, bħala konsegwenza, l-għażla, il-prijorità u l-assigurazzjoni ta" implimentazzjoni effiċjenti tal-proġetti se ssir anki iktar importanti;
5. Juri dispjaċir dwar iż-żieda fqira fl-approprjazzjonijiet disponibbli għat-TEN-T; 6. Huwa mħasseb dwar il-pass bil-mod li bih qed jiġu implimentati l-proġetti TEN-T li għandhom prijorità; 7. Huwa ta" l-opinjoni li l-Kummissjoni trid ittejjeb iktar il-koperazzjoni ma" l-Istati Membri meta proġetti li għandhom prijorità fil-livell nazzjonali u fil-livell ta' l-UE jiġu magħżula;
8. Jikkunsidra li huwa importanti li proġetti li ma jitlestewx fil-ħin ikunu suġġetti għal kontrolli iktar stretti, bil-possibilità li sussidji fi ħdan il-programm indikattiv plurijennali jiġu trasferiti għal proġetti li jkunu qed jitwettqu b'pass aktar mgħaġġel; 9. Jenfasizza l-importanza ta" monitoraġġ xieraq tal-proġetti, inklużi kontrolli fil-post mill-Kummissjoni; 10. Jilqa" b'sodisfazzjon, f'dan il-kuntest, l-ewwel rapporti ta" attività annwali tal-koordinaturi Ewropej(4)
, u jaqbel mal-konklużjoni tal-Kummissjoni li l-falliment li jitlesta n-network
tat-trasport trans-Ewropew kollu kemm hu jwassal għal telf fil-kompetittività ekonomika;
11. Jistieden lill-Istati Membri sabiex jiżviluppaw politika integrata dwar in-network
tat-trasport biex jiżguraw l-funzjonament xieraq tan-network
tat-trasport trans-Ewropew u l-effiċjenza ta" network
s nazzjonali u biex jappoġġjaw approċċ ta" valur miżjud Ewropew pjuttost milli jiġġieldu għall-prinċipju ta" "sehem ġust";
12. Jenfasizza li l-għażla ta" proġetti ta" trasport Ewropej trid tkun ibbażata fuq studji komprensivi li jevalwaw il-ħtieġa ta" kwalunkwe proġett partikolari fi stadju bikri ħafna; 13. Jinnota li l-preżenza ta" koordinatur Ewropew kellha impatt pożittiv b'mod ġenerali fuq it-tisħiħ tal-koordinazzjoni bejn l-Istati Membri u enfasizzat il-ħtieġa li jinħolqu strutturi komuni ta" ppjanar u ta'ġestjoni;
14. Jenfasizza, għalhekk, li l-flus disponibbli fil-qafas finanzjarju 2007-2013 għandhom ikunu allokati b'kont meħud tal-kummenti, l-analiżi u r-rakkomandazzjonijiet tal-koordinaturi Ewropej; 15. Jistieden lill-Kummissjoni sabiex tiċċara l-proċedura għall-ħatra tal-koordinaturi Ewropej meta tistabbilixxi l-qafas regolatorju għall-kontenut tar-rapporti tagħhom; 16. Huwa ta" l-opinjoni li fl-ambjent finanzjarju preżenti għandha tingħata preferenza lil sezzjonijiet transkonfinali ta" proġetti li għandhom prijorità b'valur miżud Komunitarju għoli u lil ċerti "bottlenecks
" ewlenin sabiex tikkontribwixxi b'mod sinifikanti għat-tlestija ta" network
trans-Ewropew, interkonness u interoperabbli; jilqa" b'sodisfazzjon f'dan il-kuntest il-ftehima ta" koperazzjoni mal-Bank Ewropew għall-Investiment (EIB);
17. Jistieden lill-Kummissjoni sabiex tkompli bl-isforzi tagħha biex tistabbilixxi oqfsa u proċeduri legali ċari, sabiex tiggarantixxi monitoraġġ rigoruż u evalwazzjoni bir-reqqa ta" proġetti u programmi, u sabiex tfassal lista komprensiva ta" kriterji ċari li jippermettu li tingħata prijorità lil proġetti b'mod trasparenti;
18. Jenfasizza l-ħtieġa li jiġu ċċarati d-definizzjonijiet tat-termini "studji" u "xogħlijiet" billi l-istruttura għad-deskrizzjoni tax-xogħlijiet tkun armonizzata u billi r-rappurtaġġ tekniku u finanzjarju jkun standardizzat;
19. Jikkunsidra li huwa essenzjali, meta jintgħażlu u jiġu evalwati l-proġetti, li jsir użu mill-esperjenza ta" esperti esterni u ta" l-EIB u li jiġi promoss l-iskambju ta" esperjenzi u informazzjoni ma' DG REGIO; 20. Iħeġġeġ lill-Kummissjoni sabiex tistabbilixxi separazzjoni ċara u trasparenti tar-responsabilitajiet istituzzjonali u sabiex tiddefinixxi qafas għall-koordinazzjoni ta" l-attivitajiet bejn DG REGIO u DG TREN bil-ħsieb li jiġi evitat il-finanzjament doppju ta" l-istess proġetti; jikkunsidra li hija prattika tajba li jkun hemm ftehimiet ċari bejn l-Istati Membri u l-Kummissjoni dwar is-separazzjoni tal-finanzjament minn sorsi differenti ta" l-UE;
21. Huwa favur entità waħda għal-ġestjoni tal-proġetti billi tiffoka fuq l-attività ewlenija, fil-proċess iżżomm informazzjoni ċentralizzata, tiffaċilita monitoraġġ aħjar mill-Kummissjoni u ttejjeb il-koordinazzjoni tal-kwistjonijiet legali, amministrattivi u tekniċi differenti bejn l-Istati Membri involuti; jemmen li entità waħda responsabbli biex tamministra l-proġetti tista" tnaqqas ir-riskju ta" finanzjament doppju;
22. Jinnota li l-pagamenti mill-Kummissjoni ħadu żmien eċċessiv sabiex jilħqu l-benefiċjarju finali; jitlob għalhekk li l-flus jitħallsu malajr u b'mod effiċjenti; hu ta'l-opinjoni f'dan il-kuntest li pagament dirett mill-Kummissjoni lill-benefiċjarju jista" jkun soluzzjoni aħjar; 23. Jikkunsidra li l-koordinazzjoni tal-proġetti tat-TEN-T hija essenzjali, b'mod partikolari fil-każ ta" proġetti transkonfinali, u jispera li l-ħolqien ta" l-Aġenżija Eżekuttiva TEN-T, li issa ġie mħabbar mill-Kummissjoni, jista" jikkontribwixxi għall-implimentazzjoni tal-proġetti TEN-T; jenfasizza li qabel l-ewwel qari tal-Baġit ta" l-2008 il-Kummissjoni għandha tippreżenta lill-Parlament rapport ta" progress dwar l-attivitajiet u l-valur miżjud futur possibbli ta" l-Aġenzija Eżekuttiva tat-TEN-T;
24. Jirrimarka li r-Regolament tal-Kunsill (KE) Nru 58/2003 tad-19 ta" Diċembru 2002 li jistabbilixxi statut biex aġenziji eżekuttivi jiġu fdati b'ċerti inkarigi fil-ġestjoni ta" programmi Komunitarji(5)
jirrikjedi, fl-Artikolu 3(1) tiegħu analiżi ta" l-ispejjeż meta mqabbla mal- benefiċċji, filwaqt li jitqiesu numru ta" fatturi, qabel ma jkun jista" jintalab il-ħolqien ta" aġenzija eżekuttiva; juri dispjaċir li l-Kummissjoni ma kinitx f'pożizzjoni li tippreżenta lill-Qorti Ewropea ta" l-Awdituri analiżi sodisfaċenti ta" l-ispejjeż meta mqabbla mal- benefiċċji tal-ħolqien ta" aġenzija eżekuttiva sa mill-bidu; jibqa" mhux konvint, flimkien mal-Qorti Ewropea ta" l-Awdituri, rigward il-kwalità tal-verżjoni riveduta ta" l-analiżi ta" l-ispejjeż meta mqabbla mal-benefiċċji ta" l-esternalizzazzjoni tal-ġestjoni ta" l-għajnuna finanzjarja Komunitarja għan-network
s TEN-T; fil-ġejjieni, jistieden lill-Kummissjoni sabiex tfittex opinjoni pożittiva dwar l-analiżi ta" l-ispejjeż u l-benefiċċji mill-Qorti Ewropea ta" l-Awdituri qabel ma tressaq talba għall-ħolqien ta" aġenzija eżekuttiva lill-awtoritajiet baġitarji; 25. Juri dispjaċir li l-organigramma ta' DG TREN ma tirriflettix b'mod iktar adegwat il-fatt li 54% tal-baġit tiegħu jikkonċerna t-TEN-T, iżda li 5% biss tal-persunal tiegħu jaħdmu f'dak il-qasam; 26. Jenfasizza l-użu ta" sistemi moderni ta" monitoraġġ ta" proġetti (GPS) u l-qsim ta" l-aħjar prattiki għal sistemi ta" monitoraġġ għall-implimentazzjoni ta" proġetti;
27. F'dan il-kuntest, jinnota l-ħolqien previst ta" aġenzija eżekuttiva fl-2007, li, skond il-Kummissjoni, se jkollha tmien uffiċjali ssekondati mill-Kummissjoni, 32 membru tal-persunal temporanju (aġenzija) u 48 membru tal-persunal kuntrattwali jaħdmu magħha; jinnota wkoll li l-ispiża biex tinħoloq l-aġenzija hija stmata li tkun EUR 78.600 000;
28. Jenfasizza l-fatt li l-(ko-)finanzjament tat-TEN-T għandu jsir b'mod trasparenti u li għalhekk għandha tkun garantita informazzjoni regolari lill-Parlament u liċ-ċittadini; 29. Jistieden lill-Qorti Ewropea ta" l-Awdituri sabiex tivverifika, fil-ħin adattat qabel l-2009, l-effettività ta" aġenziji eżekuttivi u sabiex tirrapporta lura lill-Kumitat għall-Kontroll tal-Baġit;
30. Jagħti istruzzjonijiet lill-President tiegħu sabiex jgħaddi din ir-riżoluzzjoni lill-Kunsill, lill-Kummissjoni u lill-Qorti Ewropea ta" l-Awdituri.
(1) ĠU C 94, 21.4.2006, p.1,
(4) http://ec.europa.eu/ten/transport/coordinators/index_en.htm.
(5) ĠU L 11, 16.1.2003, p. 1.